               EIROPAS KOMISIJA
            Briselē, 28.10.2021
            COM(2021) 935 final
            2021/0337(BUD)

            Priekšlikums
            EIROPAS PARLAMENTA UN PADOMES LĒMUMS
            par Eiropas Globalizācijas pielāgošanās fonda darbu zaudējušiem darba ņēmējiem izmantošanu saistībā ar Itālijas iesniegto pieteikumu – EGF/2021/003 IT Porto Canale

               PASKAIDROJUMA RAKSTS

               PRIEKŠLIKUMA KONTEKSTS

               1.Noteikumi, kas piemērojami finansiālajiem ieguldījumiem no Eiropas Globalizācijas pielāgošanās fonda (EGF), ir izklāstīti Eiropas Parlamenta un Padomes Regulā (ES) 2021/691 (2021. gada 28. aprīlis) par Eiropas Globalizācijas pielāgošanās fondu darbu zaudējušiem darba ņēmējiem (EGF) un ar ko atceļ Regulu (ES) Nr. 1309/2013
                  1
                (“EGF regula”).

               2.Ņemot vērā to, ka Itālijas uzņēmuma Porto Industriale di Cagliari SpA darbinieki ir zaudējuši darbu, Itālijas iestādes 2021. gada 15. jūlijā iesniedza pieteikumu (EGF/2021/003 IT/Porto Canale) EGF finansiālā ieguldījuma saņemšanai.

               3.Pēc šā pieteikuma izvērtēšanas Komisija saskaņā ar visiem piemērojamajiem EGF regulas noteikumiem secināja, ka nosacījumi EGF finansiālā ieguldījuma saņemšanai ir izpildīti.

               PIETEIKUMA KOPSAVILKUMS

                        EGF pieteikums

                        EGF/2021/003 IT/Porto Canale

                        Dalībvalsts

                        Itālija

                        Attiecīgais(-ie) reģions(-i) (NUTS
                           2
                         2. līmenis)

                        Sardīnija (ITG2)

                        Pieteikuma iesniegšanas datums

                        2021. gada 15. jūlijs

                        Pieteikuma saņemšanas apliecinājuma datums

                        2021. gada 29. jūlijs

                        Papildu informācijas pieprasījuma datums

                        2021. gada 29. jūlijs

                        Papildu informācijas iesniegšanas termiņš

                        2021. gada 20. augusts

                        Izvērtējuma pabeigšanas termiņš

                        2021. gada 29. oktobris

                        Intervences kritērijs

                        EGF regulas 4. panta 3. punkts

                        Galvenais uzņēmums

                        Porto Canale
                           (Porto Industriale di Cagliari SpA)

                        Attiecīgo uzņēmumu skaits

                        1

                        Saimnieciskās darbības nozare(-s)

                        (NACE 2. redakcijas nodaļa)
                           3

                        52. nodaļa (Uzglabāšanas un transporta palīgdarbības)

                        Atsauces periods (četri mēneši):

                        2020. gada 1. septembris – 2021. gada 1. janvāris

                        Darbu zaudējušo darba ņēmēju skaits atsauces periodā (a)

                        190

                        Darbu zaudējušo darba ņēmēju skaits pirms vai pēc atsauces perioda (b)

                        0

                        Darbu zaudējušo darba ņēmēju kopskaits (a + b)

                        190

                        Atbalsttiesīgo saņēmēju kopskaits

                        190

                        Paredzēto saņēmēju kopskaits

                        190

                        Personalizēto pakalpojumu budžets (EUR)

                        1 686 750

                        EGF pasākumu īstenošanas budžets
                           4
                         (EUR)

                        0 070 200

                        Kopējais budžets (EUR)

                        1 756 950

                        EGF ieguldījums (85 %) (EUR)

                        1 493 407

               PIETEIKUMA IZVĒRTĒJUMS

               Procedūra

               4.Pieteikumu EGF/2021/003 IT/Porto Canale Itālija iesniedza 2021. gada 15. jūlijā
                  5
               , proti, 12 nedēļu laikā no dienas, kad bija izpildīti EGF regulas 4. pantā minētie intervences kritēriji. Komisija apstiprināja pieteikuma saņemšanu un 2021. gada 29. jūlijā pieprasīja no Itālijas papildu informāciju. Šī papildu informācija tika sniegta 15 darbdienu laikā no pieprasījuma dienas. Termiņš, kurā Komisijai būtu jāizvērtē pieteikuma atbilstība finansiālā ieguldījuma piešķiršanas nosacījumiem, proti, 50 darbdienas no pilnīga pieteikuma saņemšanas dienas, beidzas 2021. gada 29. oktobrī.

               Pieteikuma atbalsttiesīgums

               Attiecīgie uzņēmumi un atbalsta saņēmēji

               5.Pieteikums attiecas uz 190 darba ņēmējiem, kuri ir zaudējuši darbu uzņēmumā Porto Canale (Porto Industriale di Cagliari SpA). Šis uzņēmums darbojas ekonomikas nozarē, kas klasificēta NACE 2. redakcijas 52. nodaļā (Uzglabāšanas un transporta palīgdarbības). Uzņēmuma Porto Canale darbinieki ir atlaisti NUTS 2 reģionā Sardegna (ITG2), Sardīnijā.

               Intervences kritēriji

               6.Itālijas iestādes pieteikumu iesniedza saskaņā ar EGF regulas 4. panta 3. punktā minētajiem intervences kritērijiem un atkāpjoties no EGF regulas 4. panta 2. punkta a) apakšpunktā minētajiem kritērijiem, kuri par nosacījumu izvirza to, ka četru mēnešu atsauces periodā darbība beigusies vismaz 200 darbu zaudējušajiem darba ņēmējiem kādā dalībvalsts uzņēmumā, ieskaitot darbu zaudējušos darba ņēmējus attiecīgajos piegādes uzņēmumos vai pakārtotās ražošanas uzņēmumos un/vai pašnodarbinātas personas, kuru darbība arī ir beigusies.

               7.Pieteikuma četru mēnešu atsauces periods ir no 2020. gada 1. septembra līdz 2021. gada 1. janvārim.

               Darbu zaudējušo darba ņēmēju skaita un darbības izbeigšanas aprēķināšana

               8.Darbu zaudējušo darba ņēmēju darbības izbeigšana atsauces periodā tika aprēķināta no faktiskās līguma pārtraukšanas dienas vai līguma termiņa beigām.

               Atbalsttiesīgie saņēmēji

               9.Tāpēc kopējais atbalsttiesīgo saņēmēju skaits ir 190.

               To notikumu apraksts, kas noveduši pie darbinieku atlaišanas un darbības beigšanās

               10.2018. gadā Vidusjūras ostas apkalpoja 35 % no visas Eiropas ostu satiksmes, un tas ir par septiņiem procentpunktiem vairāk nekā 2008. gadā. Tomēr Itālijas ostas no šīs tendences labumu nav guvušas. 2011.–2018. gadā kravu pārvadāšana (tonnās) tranzītā pa Suecas kanālu ir palielinājusies par 42 %, bet Itālijas ostu darbība – tikai par 2 %
                  6
               , savukārt darbība Kaljāri ostā šajā laikposmā ir pastāvīgi samazinājusies.

               Preču pārvadājumi pa jūru, kopējā plūsma uz Sardīnijas ostām un no tām
                  (miljonos tonnu)

                        Plūsma uz ostām

                        Plūsma no ostām

               Avots: Banca d'Italia
                  7

               11.Koncentrācijas process, kurā iesaistītas globālās kuģniecības kompānijas
                  8
               , ir izmainījis pārkraušanas operācijas Vidusjūrā. Konteinerpārvadājumu apjomi un operācijas ir pārvietotas uz centrālajiem mezgliem, kas atrodas Vidusjūras baseina malās, piemēram, Pirejā, Portsaīdā, Tanžermedā un Alhesirasā.

               12.Globālās tirdzniecības tīkla kontekstā Kaljāri ostai ir ievērojami trūkumi. Tā nevar piedāvāt sauszemes savienojumus ar Itālijas kontinentālo daļu un Eiropu. 2018. gadā satiksme samazinājās par 90 %, zaudējumi pārsniedza 3 miljonus EUR. 2019. gadā Kaljāri konteineru termināļa galvenais klients (Hapag Lloyd) izdarīja citas stratēģiskās izvēles
                  9
               , rezultātā tā kuģi dažu mēnešu laikā nebija izmantojuši termināļa pakalpojumus. Tāpēc Contship Italia Group, kas ir konteineru termināļa koncesionāra Porto Industriale di Cagliari S.p.A vienīgais akcionārs, nolēma izbeigt savu darbību Kaljāri un brīvprātīgi likvidēt savu meitasuzņēmumu Porto Industriale di Cagliari SpA.

               13.Lai izvairītos no darbinieku atlaišanas laikā, kamēr Itālijas iestādes konteineru terminālim meklēja jaunu koncesionāru, 2019. gada septembrī Porto Canale 207 darbiniekiem tika piešķirts CIGS  sociālais pabalsts , kas uz 12 mēnešiem aizstāja vai papildināja grūtībās nonākušu uzņēmumu darbinieku algu. Pēc tam tika nosūtītas vēstules par atlaišanu ar līguma izbeigšanas datumu 2020. gada 1. septembrī.

               14.Meklējot jaunu koncesionāru, tika publicēts uzaicinājums iesniegt piedāvājumus, kurš, neraugoties uz trim pagarinājumiem, nepiesaistīja nevienu pretendentu. 190 darba ņēmēji, kas joprojām bija uzņēmuma darbinieki, tika atlaisti 2020. gada septembrī.

               Paredzamā darba zaudēšanas ietekme uz ekonomiku un nodarbinātību vietējā, reģionālajā un valsts līmenī

               15.Pandēmijas izraisītā krīze ir būtiski pasliktinājusi situāciju Sardīnijas darba tirgū, kas tā izolētības dēļ, kā arī tādēļ, ka tas atrodas tālu no kontinenta, ir neliels darba tirgus.

               16.2018.–2019. gadā nodarbināto iedzīvotāju skaits palielinājās, taču 2020. gadā tas strauji samazinājās. Saskaņā ar darbaspēka apsekojumu, ko ir veicis Itālijas Statistikas valsts institūts (ISTAT), samazinājums (-4,6 %) bija par 2,6 procentpunktiem augstāks nekā vidēji Itālijā kopumā (-2,0 %)
                  10
               .

               17.2020. gadā atšķirība starp darbvietu radīšanu un darbvietu likvidēšanu bija negatīva (-6000 darbvietu). Tas nozīmē, ka uz katriem 100 darbiniekiem tika zaudētas 2,6 pilnslodzes darbvietas. Darbvietu skaita samazināšanās galvenokārt bija vērojamā tūrisma, izklaides un atpūtas pakalpojumu jomā, kā arī bija saistīta ar jūras kravu pārvadājumu (lielākoties pārkraušanas) pakalpojumu pārtraukšanu, savukārt būvniecības nozarē bija vērojamas pozitīvas pārmaiņas. Salīdzinājumā ar 2019. gadu aktivitātes līmenis ir samazinājies par 3,1 procentpunktu un sasniedzis 60,3 %
                  11
               .

               18.2020. gada pirmajā pusē Sardīnijā nostrādāto stundu skaits samazinājās par gandrīz 20 % salīdzinājumā ar to pašu laikposmu 2019. gadā. Nostrādāto stundu skaita samazinājums bezdarbu nav izraisījis, jo plaši tika izmantotas saīsināta darba laika shēmas, un stājās spēkā dekrētlikums
                  12
               , kas aizliedza darba ņēmēju atlaišanu pandēmijas pirmajos mēnešos.

               19.Sardīnijas ekonomiku negatīvi ietekmēja ne tikai darbinieku atlaišana uzņēmumā Porto Canale, bet arī līdzīga situācija uzņēmumā Air Italy, par ko iesniegts cits EGF pieteikums
                  13
               .

               20.Nodarbinātības samazinājuma vispārējā kontekstā darbiniekiem, kas ir zaudējuši darbu uzņēmumā Porto Canale, būs vajadzīgs papildu atbalsts, lai pārvarētu problēmas, kas ir saistītas ar Sardīnijas darba tirgus nelielo apjomu, un atrastu jaunas darbvietas.

               Apstākļu skaidrojums, kas pamato pieteikuma pieņemamību

               21.Itālija apgalvo, ka, neraugoties uz to, ka četru mēnešu atsauces periodā darbu ir zaudējuši mazāk nekā 200 darbinieku, šis pieteikums tomēr būtu jāpielīdzina pieteikumam, kas atbilst EGF regulas 4. panta 2. punkta a) apakšpunktam, jo atlaišana notika darba tirgū, kura apjoms ir neliels.

               22.Sardīnijas darba tirgus ir mazs, jo Sardīnija ir izolēta un atrodas tālu no kontinenta. Turklāt sala ir mazapdzīvota. Iedzīvotāju blīvums ir 68 iedzīvotāji/km², un tas ir zem ES-27 vidējā rādītāja (109) un trīsreiz mazāks par Itālijas vidējo rādītāju (201)
                  14
               . Turklāt salas iedzīvotāju skaits samazinās (salīdzinājumā ar 2018. gadu 2019. gadā šis rādītājs bija -5,4 %)
                  15
               . Iedzīvotāju, dabas resursu, ekonomiskās labklājības un ekonomikas infrastruktūras teritoriālais sadalījums ir neviendabīgs un koncentrēts salas dienvidos un ziemeļrietumos. Viena trešdaļa no visām Sardīnijas darbvietām atrodas Kaljāri.

               23.Sardīnijā IKP, kas izteikts PSL
                  16
                uz vienu iedzīvotāju, ir daudz zemāks par Itālijas vidējo rādītāju. 2018. gadā tas bija 21 600 EUR, kas ir daudz mazāk nekā vidēji Itālijā (29 700 EUR) un vidēji Eiropā (31 000 EUR) (Eurostat, 2020. g.)
                  17
               .

               24.Sardīniju ir smagi skārusi ekonomikas krīze. Kopš 2008. gada ekonomika ir cietusi no vājas izaugsmes un bezdarba palielināšanās
                  18
               .

               25.Pandēmija ir smagi skārusi Sardīnijas pakalpojumu nozari: apgrozījums ir samazinājies divās trešdaļās uzņēmumu. Ir ļoti cietuši ar tūrismu saistīti uzņēmumi, 2020. gadā salas apmeklētāju skaits samazinājās par 58 % salīdzinājumā ar 2019. gadu
                  19
               . Ražošana ir noturīgāka pret pandēmijas radītajām sekām, bet tā veido tikai 7 % no visas komercdarbības Sardīnijā, un tas ir par 1,7 procentpunktiem mazāk nekā ražošanas vidējais rādītājs valstī (ISTAT, 2020. g.)
                  20
               .

               26.2020. gadā Sardīnijas ģimeņu pieejamie ienākumi nemainīgās cenās samazinājās par 5,1 % salīdzinājumā ar 2019. gadu (-2,7 % Itālijā). Samazinājums izskaidrojams ar darbaspēka ienākumu sarukumu, jo darbaspēka ienākumi veido vairāk nekā četras piektdaļas no kopējiem ienākumiem. Darba ņēmēju kopējie neto ienākumi ir strauji samazinājušies, un to galvenokārt ietekmēja nostrādāto stundu skaita samazinājums (par 13 % mazāk nekā 2019. gadā)
                  21
               .

               27.Pandēmijas dēļ to Sardīnijas mājsaimniecību skaits, kuras ir palikušas bez darbaspēka ienākumiem, 2020. gadā palielinājās līdz 16,5 % (+3,5 procentpunkti salīdzinājumā ar 2019  gadu). Mājsaimniecību ienākumu samazināšanās kontekstā pamatienākumu (reddito di cittadinanza) izlietojums 2020. gadā palielinājās par 7,3 % salīdzinājumā ar 2019. gadu. Saņēmēju mājsaimniecību skaits 2020. gada beigās bija 47 604 jeb 6,5 % Sardīnijas mājsaimniecību, un tas ir par 1,7 procentpunktiem vairāk nekā vidēji Itālijā (4,8 %)
                  22
               .

               28.Lai sniegtu tūlītēju palīdzību ģimenēm, kuras ir smagi cietušas no pandēmijas izraisītajām ekonomiskajām sekām, 2020. gada maijā tika uzsākts “ārkārtas ienākumu” [reddito di emergenza] pasākums, kas ir “pamatienākuma” pasākumam līdzīgs pagaidu pasākums, kura piekļuves kritēriji ir mazāk ierobežojoši. 2020. gada beigās aptuveni 8500 mājsaimniecību reģionā ir saņēmušas atbalstu šā pasākuma ietvaros. Abas ienākumu shēmas atbalstīja 7,7 % Sardīnijas mājsaimniecību
                  23
               .

               29.Pamatienākumi palīdzēja mazināt nabadzību
                  24
               , kas 2018. gadā (saskaņā ar relatīvo nabadzības indeksu) skāra 25 % Sardīnijas iedzīvotāju un tādējādi par 10 procentpunktiem pārsniedza valsts vidējo rādītāju. Arī ģimeņu nabadzības indekss ir augstāks par Itālijas vidējo rādītāju. 2018. gadā Sardīnijā tas bija 19,3 %, bet Itālijā – 11,8 %. 2019. gadā Sardīnijā indekss samazinājās līdz 12,8 % un Itālijā – līdz 11,4 %. Sardīnijas gadījumā indeksa samazinājumu noteikti veicināja pamatienākumi, kurus saņēma aptuveni 40 000 Sardīnijas iedzīvotāju
                  25
               .

               “ES kvalitātes sistēmas pārmaiņu un pārstrukturēšanās prognozēšanai” (KS) piemērošana

               30.Itālija ir aprakstījusi, kā tika ņemti vērā ieteikumi, kas izklāstīti ES kvalitātes sistēmā pārmaiņu un pārstrukturēšanas prognozēšanai. Pēc tam, kad Porto Canale uzsāka kolektīvās atlaišanas procedūru attiecībā uz visu darbaspēku, Sardīnijas iestādes, attiecīgās ministrijas
                  26
               , arodbiedrības
                  27
                un uzņēmums, kurā notikusi atlaišana, rīkoja apaļā galda diskusijas, kurām bija divējāds mērķis – ar algas piemaksu shēmām aizsargāt darba ņēmēju ienākumus, kā arī nodrošināt darba ņēmēju profesionālo prasmju un zināšanu saglabāšanu un palielināt Kaljāri ostas pievilcību, tādējādi piesaistot potenciālos investorus, pateicoties kuriem var rasties jaunas darba izredzes.

               31.Regione Sardegna un ASPAL (reģionālā līmeņa valsts nodarbinātības dienesti) veica tiešas darbības, lai sasniegtu KS ieteiktos mērķus attiecībā uz apmācību, sertifikāciju un atkārtotu pieņemšanu darbā. ASPAL identificēja vispiemērotākos pasākumus, kuri palīdzēs darba ņēmējiem atkārtoti dabūt darbu un nodrošinās viņiem pārnesamās prasmes, piemēram, IT, valodu vai uzņēmējdarbības prasmes, vai prasmju pilnveidi loģistikas jomā. CIGS atbalstu darbinieki ir saņēmuši 12 mēnešu laikā, turklāt tie ir izmantojuši intensīvus pārvietošanas palīdzības pakalpojumus
                  28
               , kas ir saistīti ar CIGS shēmu. Sociālie partneri bija pilnībā iesaistīti pasākumu plānošanā.

               32.Attiecībā uz pasākumiem, kas veikti, lai palīdzētu darbu zaudējušiem darba ņēmējiem, Itālija ir ziņojusi, ka “vispārīgas informācijas sniegšana un profesionālā orientācija” jau ir pabeigta un ka 179 darbu zaudējušie darba ņēmēji apmācības ietvaros ir pilnveidojuši prasmes loģistikas jomā.

               Papildināmība ar darbībām, ko finansē no valsts vai Savienības fondiem

               33.Itālija apstiprināja, ka par pasākumiem, par kuriem gaidāms EGF finansiālais ieguldījums, netiks saņemts finansiālais ieguldījums no citiem Savienības finanšu instrumentiem.

               34.Saskaņotais personalizēto pakalpojumu kopums papildina darbības, ko finansē no citiem valsts vai ES fondiem, piemēram, no pārvietošanas palīdzības dienesta, kas ir saistīts ar jau minēto CIGS shēmu.

               Procedūras, ko ievēro, apspriežoties ar paredzētajiem atbalsta saņēmējiem vai viņu pārstāvjiem, vai sociālajiem partneriem, kā arī vietējām un reģionālajām iestādēm

               35.Sardīnijas reģions, ASPAL, Kaljāri pašvaldība, Kaljāri ostas pārvalde un arodbiedrības ir kopīgi strādājušas, lai noteiktu piemērotus pasākumus un veidus, kā nodrošināt Porto Canale bijušo darbinieku atkārtotu pieņemšanu darbā. Kopš 2020. gada novembra ANPAL
                  29
                un Sardīnijas iestādes rīkoja vairākas videokonferences ar mērķi precizēt pasākumu kopumu un sagatavot EGF pieteikumu.

               Paredzētie atbalsta saņēmēji un ierosinātie pasākumi

               Paredzētie atbalsta saņēmēji

               36.Paredzams, ka pasākumos piedalīsies visi 190 darbu zaudējušie darba ņēmēji. Šos darba ņēmējus pēc to dzimuma, vecuma grupas un izglītības līmeņa var iedalīt šādi:

                        Kategorija

                        Paredzēto
                           atbalsta saņēmēju skaits

                        Dzimums

                        Vīrieši:

                        172

                        (90,5 %)

                        Sievietes:

                        18

                        (9,5 %)

                        Nebinārs:

                        0

                        (0,0 %)

                        Vecuma grupa

                        jaunāki par 30 gadiem:

                        0

                        (0,0 %)

                        30–54 gadi:

                        187

                        (98,4 %)

                        vecāki par 54 gadiem:

                        3

                        (1,6 %)

                        Izglītības līmenis

                        Pamatizglītības otrais posms vai zemāka izglītība
                           30

                        18

                        (9,5 %)

                        Vidējā izglītība
                           31
                         vai pēcvidusskolas izglītība
                           32

                        159

                        (83,7 %)

                        Augstākā izglītība
                           33

                        13

                        (6,8 %)

               Ierosinātie pasākumi

               37.Darbu zaudējušajiem darba ņēmējiem sniedzamie personalizētie pakalpojumi ietver šādus pasākumus.

               –Vispārīgas informācijas sniegšana un profesionālā orientācija. Pēc vispārīgas informācijas par pieejamajiem pasākumiem visiem darba ņēmējiem tiek sniegts profesionālās orientācijas pakalpojums. Šis pasākums jau ir īstenots un neietilpst EGF līdzfinansētajā paketē. Tomēr pasākums ir aprakstīts, lai nodrošinātu darbu zaudējušajiem darba ņēmējiem piedāvāto pasākumu saskaņotību.

               –Konsultācijas par karjeras attīstību. Profilēšana ir daļa no šā pasākuma satura un paredzēta, lai veicinātu cilvēka pašapziņas procesu, kura mērķis ir identificēt cilvēka interešu jomas, prasmes, spējas un kompetences, kā arī jomas, kurās jāveic uzlabojumi. Šā procesa iznākums būs darba ņēmējam individuāli pielāgots plāns, lai tas varētu reintegrēties darba tirgū.

               –Palīdzība darba meklēšanā, tai skaitā vietējo un reģionālo nodarbinātības iespēju aktīva meklēšana un darba piemeklēšana.

               –Mentorēšana, lai pielāgotos jaunam darbam. Mentorēšanas sesijas ir paredzētas, lai darba ņēmējiem palīdzētu pielāgoties jaunajai darba videi un organizatoriskajam kontekstam.

               –Atbalsts darījumdarbības sākšanai. Darba ņēmēji, kas vēlas kļūt par pašnodarbinātajiem, saņems apmācību grupā vai individuālas konsultācijas, kas varētu ietvert plānošanu, priekšizpēti, uzņēmējdarbības plānu sagatavošanu, palīdzību finansējuma iespēju apzināšanā utt. Viņu rīcībā būs uzņēmējdarbības prasmju instruments “WeRentrepreneur”
                  34
               .

               –Atbalsts uzņēmuma izveidei. Darba ņēmēji, kuri izveido savu uzņēmumu vai sāk strādāt kā pašnodarbinātas personas, saņems līdz 22 000 EUR, kas tiem palīdzēs segt uzņēmuma dibināšanas izmaksas.

               –Apmācība. Mācību piedāvājums attiecas uz loģistiku (piemēram, preču kustību, pārvadājumu plānošanu utt.), kravas piegādē izmantotā transporta uzturēšanu vai loģistikas infrastruktūras pārvaldību un organizēšanu. Galveno apmācību papildina 30 stundu ilga horizontālā apmācība (angļu valoda vai programmatūra, kas saistīta ar galvenās apmācības saturu).

               Darba ņēmēji, kuri darba piemeklēšanas rezultātā ir atlasīti saistībā ar konkrētu darba piedāvājumu, saņems apmācību, lai tādējādi novērstu prasmju trūkumu, ko, piemēram, būs konstatējis potenciālais darba devējs. Priekšroka tiks dota visneaizsargātākajām darba ņēmēju grupām, jo īpaši tiem, kuru izglītības līmenis ir zems vai kuri ir vecāki par 55 gadiem. Apmācība galvenokārt orientēsies uz zaļo ekonomiku, zilo ekonomiku
                  35
               , individuālajiem pakalpojumiem, veselības aprūpes un sociālajiem pakalpojumiem, kultūras mantojuma un kultūras pasākumu popularizēšanu. Mācību piedāvājumā arī ir apmācība par profesionālo kvalifikāciju, kas iekļauta valsts vai reģionālos katalogos.

               Darba ņēmēji, kuru mērķis ir pašnodarbinātība, saņems apmācības talonu, ko izmantos mācībām saistībā ar uzņēmuma izveidi un vadību.

               –Stimulēšanas pasākumi un ieguldījums specifiskajās izmaksās. 1) Darbā pieņemšanas stimuli. Uzņēmumi, kas pieņems darbā bijušos Porto Canale darbiniekus, saņems 3500 EUR par pilnslodzes beztermiņa darba līgumiem un 1500 EUR par terminētiem darba līgumiem. 2) Atlīdzināmās mobilitātes izmaksas. Lai atbalstītu darba ņēmēju ģeogrāfisko mobilitāti, gadījumiem, kad darba ņēmējs ir atradis darbu uzņēmumā, kas atrodas citā reģionā vai vismaz 200 km no darba ņēmēja dzīvesvietas, ir plānota pārcelšanās izdevumu atlīdzināšana. 3) Stimuli mācībām. Darbinieki, kas apmācībā piedalās aktīvi, saņems vienreizēju maksājumu 500 EUR apmērā.

               38.Tika plānots, ka pasākumi būs saskaņā ar Itālijas Valsts ilgtspējīgas attīstības stratēģiju (SNSvS)
                  36
               . Šī pakete veicinās to horizontālo prasmju ieviešanu, kas nepieciešamas digitālajā rūpniecības laikmetā, kā arī resursu ziņā efektīvā ekonomikā saskaņā ar EGF regulas 7. panta 2. punktu.

               39.Šeit aprakstītais ierosinātais saskaņoto personalizēto pakalpojumu kopums ir aktīvi darba tirgus pasākumi, kas atbilst EGF regulas 7. pantā noteiktajiem atbalsttiesīgajiem pasākumiem. Ierosinātie pakalpojumi neaizstāj pasīvus sociālās aizsardzības pasākumus.

               40.Itālija sniedza prasīto informāciju par pasākumiem, kuri attiecīgajam uzņēmumam obligāti jāveic saskaņā ar valsts tiesību aktiem vai koplīgumiem. Tā ir apliecinājusi, ka EGF finansiālais ieguldījums minētos pasākumus neaizstās.

               Aplēstais budžets

               41.Aplēstās kopējās izmaksas ir 1 756 950 EUR, kas ietver izdevumus par personalizētiem pakalpojumiem 1 686 750 EUR apmērā un izdevumus par sagatavošanās, pārvaldības, informācijas un publicitātes, kontroles un ziņošanas darbībām 70 200 EUR apmērā.

               42.Kopējais finansiālais ieguldījums, kas pieprasīts no EGF, ir 1 493 407 EUR (85 % no kopējām izmaksām).

               43.Valsts priekšfinansējumu un līdzfinansējumu nodrošina Sardīnijas reģions.

                        Pasākumi

                        Aplēstais dalībnieku skaits

                        Aplēstās izmaksas par vienu dalībnieku
                        (EUR)
                           37

                        Aplēstās kopējās izmaksas

                        (EUR)
                           38

                        Personalizēti pakalpojumi (pasākumi saskaņā ar EGF regulas 7. panta 2. punkta a) apakšpunktu)

                        Konsultācijas par karjeras attīstību
                           (counselling per lo sviluppo di carriera e patto di azione)

                        190

                        280

                        53 200

                        Palīdzība darba meklēšanā
                           (accompagnamento e assistenza alla ricerca attiva di lavoro)

                        150

                        280

                        42 000

                        Mentorēšana, lai pielāgotos jaunam darbam
                           (accompagnamento all'inserimento lavorativo)

                        150

                        175

                        26 250

                        Atbalsts darījumdarbības sākšanai
                           (accompagnamento alla creazione d'impresa)

                        20

                        525

                        10 500

                        Atbalsts uzņēmuma izveidei
                           (bonus per la creazione di un'impresa)

                        20

                        22 000

                        440 000

                        Apmācība
                           (formazione professionale su misura, voucher formativo specialistico, formazione specialistica in gestione aziendale)

                        176

                        2993

                        526 800

                        Starpsumma (a):

                        Procentuāli no personalizēto pakalpojumu kopuma:

                        –

                        1 098 750

                        (65,14 %)

                        Pabalsti un stimuli (pasākumi saskaņā ar EGF regulas 7. panta 2. punkta b) apakšpunktu)

                        Darbā pieņemšanas stimuli
                           (Incentivo all’assunzione)

                        170

                        2235

                        380 000

                        Atlīdzināmās mobilitātes izmaksas
                           (bonus per la mobilità territoriale)

                        80

                        1500

                        120 000

                        Stimuli mācībām
                           (indennità per la frequenza della formazione)

                        176

                        500

                        88 000

                        Starpsumma (b):

                        Procentuāli no personalizēto pakalpojumu kopuma:

                        –

                        588 000

                        (34,86 %)

                        Darbības saskaņā ar EGF regulas 7. panta 5. punktu

                        1. Sagatavošanās darbības

                        –

                        15 000

                        2. Pārvaldība

                        –

                        30 000

                        3. Informācija un publicitāte

                        –

                        4200

                        4. Kontrole un ziņošana

                        –

                        21 000

                        Starpsumma (c):

                        Procentuāli no kopējām izmaksām:

                        –

                        70 200

                        (4,00 %)

                        Kopējās izmaksas (a + b + c):

                        –

                        1 756 950

                        EGF ieguldījums (85 % no kopējām izmaksām)

                        –

                        1 493 407

               44.To pasākumu izmaksas, kuri iepriekš minētajā tabulā noteikti kā pasākumi saskaņā ar EGF regulas 7. panta 2. punkta b) apakšpunktu, nepārsniedz 35 % no saskaņotā personalizēto pakalpojumu kopuma kopējām izmaksām. Itālija apstiprināja, ka šie pasākumi ir atkarīgi no tā, vai paredzētie atbalsta saņēmēji aktīvi piedalās darba meklēšanas vai apmācības pasākumos.

               45.Itālija apstiprināja, ka to ieguldījumu izmaksas, kuri attiecas uz pašnodarbinātību, darījumdarbības sākšanu un darbinieku pārņemšanu, nepārsniegs 22 000 EUR par vienu atbalsta saņēmēju.

               Izdevumu atbalsttiesīguma periods

               46.Itālija sāka sniegt personalizētos pakalpojumus paredzētajiem atbalsta saņēmējiem 2020. gada 8. oktobrī. Tāpēc par izdevumiem saistībā ar darbībām būs tiesības saņemt EGF finansiālu ieguldījumu no 2020. gada 8. oktobra līdz 24 mēnešiem pēc finansēšanas lēmuma spēkā stāšanās dienas.

               47.Pirmie administratīvie izdevumi par EGF līdzfinansēto pasākumu īstenošanu Itālijai radās 2021. gada 18. janvārī. Tāpēc par izdevumiem saistībā ar sagatavošanās, pārvaldības, informācijas un publicitātes, kontroles un ziņošanas darbībām ir tiesības saņemt EGF finansiālu ieguldījumu no 2021. gada 18. janvāra līdz 31 mēnesim pēc finansēšanas lēmuma spēkā stāšanās dienas.

               Pārvaldības un kontroles sistēmas

               48.Pieteikums ietver pārvaldības un kontroles sistēmas aprakstu, kurā norādīti iesaistīto struktūru pienākumi. Itālija informēja Komisiju, ka finanšu ieguldījumu ANPAL pārvaldīs šādi: ANPAL IV nodaļa darbosies kā vadošā iestāde, bet ANPAL VI nodaļa – kā sertifikācijas iestāde. Darba un sociālās politikas ministrijas ģenerālsekretariāts darbosies kā revīzijas iestāde. ASPAL būs vadošās iestādes starpniekstruktūra.

               Saistības, ko uzņemas attiecīgā dalībvalsts

               49.Itālija sniedza visus nepieciešamos apliecinājumus tam, ka:

               –piekļuvē ierosinātajiem pasākumiem un to īstenošanai tiks piemēroti vienlīdzīgas attieksmes un nediskriminācijas principi,

               –ir ievērotas valsts un ES tiesību aktos paredzētās prasības par kolektīvo atlaišanu,

               –netiks pieļauta nekāda veida dubultā finansēšana,

               –EGF finansiālais ieguldījums atbildīs procesuālajiem un materiālajiem Savienības noteikumiem par valsts atbalstu.

               IETEKME UZ BUDŽETU

               Budžeta priekšlikums

               50.EGF nepārsniedz maksimālo gada apjomu 186 miljonu EUR apmērā (2018. gada cenās), kā paredzēts 8. pantā Padomes Regulā (ES, Euratom) 2020/2093 (2020. gada 17. decembris), ar ko nosaka daudzgadu finanšu shēmu 2021.–2027. gadam
                  39
               .

               51.Pēc pieteikuma izskatīšanas attiecībā uz EGF regulas 13. panta 1. un 2. punktā paredzētajiem nosacījumiem un ņemot vērā paredzēto atbalsta saņēmēju skaitu, ierosinātos pasākumus un aplēstās izmaksas, Komisija ierosina izmantot EGF līdzekļus 1 493 407 EUR apmērā, kas veido 85 % no kopējām ierosināto pasākumu izmaksām, lai sniegtu finansiālu ieguldījumu saistībā ar pieteikumu.

               52.Lēmuma priekšlikumu par EGF izmantošanu kopīgi pieņems Eiropas Parlaments un Padome, kā noteikts 9. punktā Iestāžu Nolīgumā (2020. gada 16. decembris) starp Eiropas Parlamentu, Eiropas Savienības Padomi un Eiropas Komisiju par budžeta disciplīnu, sadarbību budžeta jautājumos un pareizu finanšu pārvaldību, kā arī par jauniem pašu resursiem, tostarp par ceļvedi jaunu pašu resursu ieviešanai
                  40
               .

               Saistītie tiesību akti

               53.Vienlaikus ar priekšlikumu lēmumam par EGF izmantošanu Komisija Eiropas Parlamentam un Padomei iesniegs priekšlikumu par līdzekļu pārvietošanu uz attiecīgo budžeta pozīciju 1 493 407 EUR apmērā.

               54.Vienlaikus ar priekšlikumu lēmumam par EGF izmantošanu Komisija pieņēma lēmumu par finansiālu ieguldījumu, kas ir finansēšanas lēmums Finanšu regulas
                  41
                110. panta nozīmē. Minētais finansēšanas lēmums stāsies spēkā dienā, kad Komisijai tiek paziņots, ka Eiropas Parlaments un Padome ir apstiprinājusi budžeta pārvietojumu.

               2021/0337 (BUD)

               Priekšlikums

               EIROPAS PARLAMENTA UN PADOMES LĒMUMS

               par Eiropas Globalizācijas pielāgošanās fonda darbu zaudējušiem darba ņēmējiem izmantošanu saistībā ar Itālijas iesniegto pieteikumu – EGF/2021/003 IT Porto Canale

               EIROPAS PARLAMENTS UN EIROPAS SAVIENĪBAS PADOME,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes Regulu (ES) 2021/691 (2021. gada 28. aprīlis) par Eiropas Globalizācijas pielāgošanās fondu darbu zaudējušiem darba ņēmējiem (EGF) un ar ko atceļ Regulu (ES) Nr. 1309/2013
                  42
               , un jo īpaši tās 15. panta 1. punktu,

               Ņemot vērā Iestāžu Nolīgumu (2020. gada 16. decembris) starp Eiropas Parlamentu, Eiropas Savienības Padomi un Eiropas Komisiju par budžeta disciplīnu, sadarbību budžeta jautājumos un pareizu finanšu pārvaldību, kā arī par jauniem pašu resursiem, tostarp par ceļvedi jaunu pašu resursu ieviešanai
                  43
               , un jo īpaši tā 9. punktu,

               ņemot vērā Eiropas Komisijas priekšlikumu,

               tā kā:

               (1)Eiropas Globalizācijas pielāgošanās fonda darbu zaudējušiem darba ņēmējiem (EGF) mērķis ir apliecināt solidaritāti un veicināt ilgtspējīgu pienācīgas kvalitātes nodarbinātību Savienībā, sniedzot atbalstu darbu zaudējušajiem darba ņēmējiem un pašnodarbinātām personām, kuras ir atlaistas no darba nozīmīgas pārstrukturizācijas rezultātā, un palīdzot viņiem pēc iespējas ātrāk atgriezties ilgtspējīgā pienācīgas kvalitātes nodarbinātībā.

               (2)EGF nepārsniedz maksimālo gada apjomu 186 miljonu EUR apmērā (2018. gada cenās), kā noteikts Padomes Regulas (ES, Euratom) 2020/2093
                  44
                8. pantā.

               (3)Itālijas iestādes 2021. gada 15. jūlijā iesniedza pieteikumu EGF izmantošanai saistībā ar to, ka Itālijā Porto Industriale di Cagliari SpA darbinieki ir zaudējuši darbu. Pieteikums tika papildināts ar papildinformāciju, kas iesniegta saskaņā ar Regulas (ES) 2021/691 8. panta 5. punktu. Minētais pieteikums atbilst Regulas (ES) 2021/691 13. panta nosacījumiem finansiāla ieguldījuma piešķiršanai no EGF.

               (4)Saskaņā ar Regulas (ES) 2021/691 4. panta 3. punktu Itālijas pieteikums tiek uzskatīts par pieņemamu, jo attiecīgajā teritorijā, kurā atlaisti darbinieki, darba tirgus apjoms ir mazs un darbinieku atlaišana būtiski ietekmē nodarbinātību un reģiona ekonomiku.

               (5)Tādēļ EGF būtu jāizmanto, lai sniegtu finansiālu ieguldījumu 1 493 407 EUR apmērā saistībā ar Itālijas iesniegto pieteikumu.

               (6)Lai pēc iespējas saīsinātu laiku, kas vajadzīgs EGF izmantošanai, šis lēmums būtu jāpiemēro no tā pieņemšanas dienas,

               IR PIEŅĒMUŠI ŠO LĒMUMU.

               1. pants

               Savienības 2021. finanšu gada vispārējā budžetā izmanto Eiropas Globalizācijas pielāgošanās fondu darbu zaudējušiem darba ņēmējiem, lai piešķirtu 1 493 407 EUR saistību un maksājumu apropriācijās.

               2. pants

               Šis lēmums stājas spēkā dienā, kad to publicē Eiropas Savienības Oficiālajā Vēstnesī. To piemēro no [tā pieņemšanas datums]
                  45*.

               Briselē,

                  Eiropas Parlamenta vārdā –
                        Padomes vārdā –

                  priekšsēdētājs
                        priekšsēdētājs

                     (1)

                        OV L 153, 3.5.2021., 48. lpp.

                     (2)

                        Komisijas Deleģētā Regula (ES) 2019/1755 (2019. gada 8. augusts), ar ko groza pielikumus Eiropas Parlamenta un Padomes Regulai (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi. OV L 270, 24.10.2019., 1.–56. lpp.

                     (3)

                        OV L 393, 30.12.2006., 1. lpp.

                     (4)

                        Saskaņā ar Regulas (ES) 2021/691 7. panta 5. punktu.

                     (5)

                        Saskaņā ar Regulas (ES) 2021/691 8. panta 2. punktu 12 nedēļu termiņš tika apturēts no 2021. gada 1. janvāra līdz 2021. gada 3. maijam.

                     (6)

                  Riflessioni sul sistema dei trasporti in Italia
                   (2. izdevums, 2019. gada oktobris).

                     (7)

                        Banca d’Italia.
                  L'economia della Sardegna.
                   Rapporto annuale, giugno 2021

                     (8)

                        Trim lielām aliansēm kopā – Ocean alliance, 2M un The Alliance – ir spēja 100 % apmērā nodrošināt kravas iekraušanas kapacitāti Āzijas-Ziemeļeiropas un Āzijas-Vidusjūras maršrutos.

                     (9)

                  “Hapag Lloyd eliminates Cagliari port from its services”
                  .

                     (10)

                        Banca d’Italia.
                  L'economia della Sardegna.
                  .
                   Rapporto annuale, giugno 2021
                  .

                     (11)

                        Banca d’Italia.
                  L'economia della Sardegna.
                   Rapporto annuale, giugno 2021
                  .

                     (12)

                  Decreto Legge 17 marzo 2020, n.18. art. 46
                  .

                     (13)

                        EGF/2021/002 IT / Air Italy. COM(2021) 936

                     (14)

                  https://ec.europa.eu/eurostat/databrowser/view/demo_r_d3dens/default/table?lang=en

                     (15)

                  https://ec.europa.eu/eurostat/cache/digpub/regions/

                     (16)

                        Iekšzemes kopprodukts, kas izteikts pirktspējas līmenī.

                     (17)

                  https://ec.europa.eu/growth/tools-databases/regional-innovation-monitor/base-profile/sardinia

                     (18)

                  https://ec.europa.eu/growth/tools-databases/regional-innovation-monitor/base-profile/sardinia
                  .

                     (19)

                  https://www.ansa.it/sardegna/notizie/2021/06/22/bankitalia-pandemia-affossa-pil-della-sardegna-giu-dell8_c3e46d5b-cc14-4605-aeeb-308b6ac8d54c.html

                     (20)

                  https://ec.europa.eu/growth/tools-databases/regional-innovation-monitor/base-profile/sardinia

                     (21)

                        Banca d’Italia.
                  L'economia della Sardegna.
                   Rapporto annuale, giugno 2021
                  .

                     (22)

                        Banca d’Italia. L'economia della Sardegna. Rapporto annuale, giugno 2021.

                     (23)

                        Banca d’Italia. L'economia della Sardegna. Rapporto annuale, giugno 2021.

                     (24)

                        Banca d’Italia. L'economia della Sardegna. Rapporto annuale, giugno 2021.

                     (25)

                        Banca d’Italia. L'economia della Sardegna. Rapporto annuale, giugno 2021.

                     (26)

                        Infrastruktūras un transporta ministrija, Darba un sociālās politikas ministrija, Ekonomiskās attīstības ministrija un Itālijas dienvidu un teritoriālās kohēzijas  ministrija.

                     (27)

                        Confederazione Generale Italiana del Lavoro (CGIL), Unione Italiana del Lavoro (UIL), Federazione Italiana Lavoratori Trasporti- Confederazione Generale Italiana del Lavoro (FILT-CGIL), Federazione Italiana Trasporti-Confederazione Italiana Sindacati Lavoratori (FIT-CISL), UIL Trasporti, Unione Generale del Lavoro (UGL) Mare e Porti, Unione Sindacale di Base (USB) lavoro privato, and Rappresentanza Sindacale Unitaria (RSU).

                     (28)

                        Assegno di ricollocazione-CIGS.

                     (29)

                        Agenzia Nazionale per le Politiche Attive del Lavoro (ANPAL) ir Itālijas Nodarbinātības politikas valsts aģentūra.

                     (30)

                        ISCED 0.–2. līmenis

                     (31)

                        ISCED 3. līmenis

                     (32)

                        ISCED 4. līmenis

                     (33)

                        ISCED 5.-8. līmenis

                     (34)

                  www.werentrepreneur.com

                     (35)

                  https://ec.europa.eu/oceans-and-fisheries/ocean/blue-economy/sustainable-blue-economy_lv

                     (36)

                  Strategia Nazionale per lo Sviluppo sostenibile (SNSvS)

                     (37)

                        Lai izvairītos no decimāldaļskaitļiem, aplēstās izmaksas uz vienu darba ņēmēju tika noapaļotas. Tomēr noapaļošana neietekmē katra pasākuma kopējās izmaksas, kas paliek tādas pašas kā Itālijas iesniegtajā pieprasījumā.

                     (38)

                        Noapaļošanas dēļ kopsummas nesakrīt.

                     (39)

                        OV L 433, 22.12.2020., I/11. lpp.

                     (40)

                        OV L 433, 22.12.2020., I/29. lpp.

                     (41)

                        Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).

                     (42)

                        OV L 153, 3.5.2021., 48. lpp.

                     (43)

                        OV L 433, 22.12.2020., I/29. lpp.

                     (44)

                        Padomes Regula (ES, Euratom) 2020/2093 (2020. gada 17. decembris), ar ko nosaka daudzgadu finanšu shēmu 2021.–2027. gadam (OV L 433, 22.12.2020., I/11. lpp.).

                     (45)
                  *
                        Datumu ievieto Parlaments pirms publicēšanas OV.


               EIROPAS KOMISIJA
            Briselē, 28.10.2021
            COM(2021) 936 final
            2021/0338(BUD)

            Priekšlikums
            EIROPAS PARLAMENTA UN PADOMES LĒMUMS
            par Eiropas Globalizācijas pielāgošanās fonda darbu zaudējušiem darba ņēmējiem izmantošanu saistībā ar Itālijas iesniegto pieteikumu – EGF/2021/002 IT/Air Italy

               PASKAIDROJUMA RAKSTS

               PRIEKŠLIKUMA KONTEKSTS

               1.Noteikumi, kas piemērojami finansiālajiem ieguldījumiem no Eiropas Globalizācijas pielāgošanās fonda darbu zaudējušiem darba ņēmējiem (EGF), ir izklāstīti Eiropas Parlamenta un Padomes 2021. gada 28. aprīļa Regulā (ES) 2021/691 par Eiropas Globalizācijas pielāgošanās fondu darbu zaudējušiem darba ņēmējiem (EGF) un ar ko atceļ Regulu (ES) Nr. 1309/2013
                  1
                (turpmāk “EGF regula”).

               2.Itālija 2021. gada 15. jūlijā iesniedza pieteikumu EGF/2021/002 IT/Air Italy EGF finansiālā ieguldījuma saņemšanai pēc darba ņēmēju atlaišanas no Air Italy SpA Itālijā.

               3.Pēc šā pieteikuma izvērtēšanas Komisija saskaņā ar visiem EGF regulas piemērojamajiem noteikumiem secināja, ka nosacījumi EGF finansiālā ieguldījuma saņemšanai ir izpildīti.

               PIETEIKUMA KOPSAVILKUMS

                        EGF pieteikums

                        EGF/2021/002 IT/Air Italy

                        Dalībvalsts

                        Itālija

                        Attiecīgais(-ie) reģions(-i) (NUTS
                           2
                         2. līmenis)

                        Sardīnija (ITG2)

                        Pieteikuma iesniegšanas datums

                        2021. gada 15. jūlijs

                        Pieteikuma saņemšanas apliecinājuma datums

                        2021. gada 29. jūlijs

                        Papildu informācijas pieprasījuma datums

                        2021. gada 29. jūlijs

                        Papildu informācijas iesniegšanas termiņš

                        2021. gada 19. augusts

                        Izvērtējuma pabeigšanas termiņš

                        2021. gada 29. oktobris

                        Intervences kritērijs

                        EGF regulas 4. panta 2. punkta a) apakšpunkts

                        Galvenais uzņēmums

                        Air Italy SpA

                        Attiecīgo uzņēmumu skaits

                        1

                        Saimnieciskās darbības nozare

                        (NACE 2. redakcijas nodaļa)
                           3

                        51. nodaļa (Gaisa transports)

                        Atsauces periods (četri mēneši)

                        2020. gada 1. septembris – 2021. gada 1. janvāris

                        Darbu zaudējušo darba ņēmēju skaits atsauces periodā (a)

                        466
                           4

                        Darbu zaudējušo darba ņēmēju skaits pirms vai pēc atsauces perioda (b)

                        145

                        Darbu zaudējušo darba ņēmēju kopskaits (a + b)

                        611

                        Atbalsttiesīgo saņēmēju kopskaits

                        611

                        Paredzēto atbalsta saņēmēju kopskaits

                        611

                        Individualizēto pakalpojumu budžets (EUR)

                        4 376 000

                        EGF pasākumu īstenošanas budžets
                           5
                         (EUR)

                        0 182 400

                        Kopējais budžets (EUR)

                        4 558 400

                        EGF ieguldījums (85 %) (EUR)

                        3 874 640

               PIETEIKUMA IZVĒRTĒŠANA

               Procedūra

               4.Pieteikumu EGF/2021/002 IT/Air Italy Itālija iesniedza 2021. gada 15. jūlijā jeb 12 nedēļu laikā no dienas, kad bija izpildīti EGF regulas 4. pantā noteiktie intervences kritēriji
                  6
               . Komisija 2021. gada 29. jūlijā apstiprināja minētā pieteikuma saņemšanu un pieprasīja no Itālijas papildu informāciju. Šī papildu informācija tika sniegta 15 darbdienu laikā no pieprasījuma dienas. Termiņš, kurā Komisijai būtu jāizvērtē pieteikuma atbilstība finansiālā ieguldījuma piešķiršanas nosacījumiem, proti, 50 darbdienas no pilnīga pieteikuma saņemšanas dienas, beidzas 2021. gada 29. oktobrī.

               Pieteikuma atbalsttiesīgums

               Attiecīgie uzņēmumi un atbalsta saņēmēji

               5.Pieteikums attiecas uz 466 darbu zaudējušiem darba ņēmējiem, kuru darbība ir beigusies Air Italy SpA. Minētais uzņēmums darbojās ekonomikas nozarē, kas klasificēta NACE 2. redakcijas 51. nodaļā (Gaisa transports). Air Italy veiktās atlaišanas notika NUTS 2. reģionā Sardīnijā (ITG2).

               Intervences kritēriji

               6.Itālija iesniedza pieteikumu saskaņā ar EGF regulas 4. panta 2. punkta a) apakšpunkta intervences kritērijiem, kuri par nosacījumu izvirza to, ka četru mēnešu atsauces periodā darbība beigusies vismaz 200 darbu zaudējušiem darba ņēmējiem kādā dalībvalsts uzņēmumā.

               7.Pieteikuma četru mēnešu atsauces periods ir no 2020. gada 1. septembra līdz 2021. gada 1. janvārim.

               8.Atsauces periodā Air Italy darbu zaudēja 466 darba ņēmēji.

               Darbu zaudējušo darba ņēmēju skaita un darbības beigšanās aprēķināšana

               9.Atsauces periodā visu darbu zaudējušo darba ņēmēju darbības beigšanās gadījumi tika aprēķināti no datuma, kad darba devējs saskaņā ar Padomes Direktīvas 98/59/EK
                  7
                3. panta 1. punktu rakstiski paziņojis kompetentajai valsts iestādei par plānoto kolektīvo atlaišanu. Itālija pirms Komisijas veiktā izvērtējuma pabeigšanas datuma apstiprināja, ka šie 466 atlaišanas gadījumi ir faktiski notikuši.

               Atbalsttiesīgie saņēmēji

               10.Papildus jau minētajiem darba ņēmējiem atbalsttiesīgi ir arī 145 darbu zaudējuši darba ņēmēji, kuru darbība beidzās pirms vai pēc četru mēnešu atsauces perioda. Saskaņā ar EGF regulas 6. panta b) punktu, visi šie darba ņēmēji savu darbību beidza sešu mēnešu laikā pirms atsauces perioda sākuma 2020. gada 1. septembrī un/vai starp atsauces perioda beigām un dienu pirms šā priekšlikuma pieņemšanas. Var noteikt skaidru cēloņsakarību ar notikumu, kas izraisīja darbu zaudējušo darba ņēmēju darbības beigšanos atsauces periodā.

               11.Tāpēc kopējais atbalsttiesīgo saņēmēju skaits ir 611.

               To notikumu apraksts, kas noveduši pie darbinieku atlaišanas un darbības beigšanās

               12.Privātā aviosabiedrība Alisarda tika izveidota 1963. gadā nolūkā veicināt tūrisma attīstību Kosta-Smeralda apgabalā (Sardīnijas ziemeļaustrumos), kur tolaik bija iespējams nokļūt tikai pa jūru. 1991. gadā, veicot pasākumus stratēģiskās pozīcijas maiņai starptautiskajā tirgū, Alisarda nomainīja nosaukumu uz Meridiana. Deviņdesmitajos gados Meridiana darbības radītais apgrozījums vidēji pieauga par aptuveni 10 % gadā. 2004. gadā Meridiana pārvadāja 3,5 miljonus pasažieru un tieši konkurēja ar Alitalia un AirOne maršrutā Milāna Linate – Roma Fjumičīno, kas ir maršruts ar vislielāko satiksmi Itālijā. 2006. gadā Meridiana pārņēma Eurofly, uzsākot integrācijas procesu, kas tika pabeigts 2010. gadā. Aviosabiedrība tika pārdēvēta par Meridiana Fly.

               13.2013. gadā Meridiana Fly iegādājās Air Italy – gaisa pārvadātāju, kas 2005. gadā dibināts čartera lidojumu un regulāru īsu, vidēju un tālu gaisa pārvadājumu veikšanai.

               14.2018. gadā abi uzņēmumi apvienojās, lai izveidotu jauno Air Italy, kas pieder AQA Holding
                  8
               . AQA Holding nāca klajā ar vērienīgu plānu, lai aptvertu plašu galamērķu klāstu Itālijā un veicinātu starpkontinentālos lidojumus no aviosabiedrības starptautiskā centrmezgla Milānas Malpensas lidostā
                  9
               .

               15.Kopš Air Italy izveides tā ir saskārusies ar dažādām problēmām, piemēram, strīdiem ar Alitalia par maršrutiem starp kontinentālo Itāliju un Sardīniju
                  10
                un American Airlines, Delta un United spēcīgu nepatiku, jo to uzskatā Air Italy bija veids, kā Qatar Airways paplašināties Amerikas Savienotajās Valstīs. Atklātā vēstulē prezidentam Trampam
                  11
                minētās trīs aviokompānijas lūdza rīkoties, lai pārtrauktu Air Italy beznosēšanās reisu skaita pieaugumu starp ASV un Eiropu
                  12
               . Minētais pieprasījums apgrūtināja jebkādas iespējamās partnerības, kad Air Italy centās slēgt pirmos starplīniju un kopējā koda darījumus lidojumiem pāri Atlantijas okeānam
                  13
               .

               16.Turklāt flote pieauga lēnāk, nekā gaidīts (2020. gada janvārī flotē bija 11 gaisa kuģi, no tiem četri Airbus A330 un septiņi Boeing 737); un bija jāpārtrauc izmantot iegādātie trīs jaunie Boeing 737 Max, jo pēc Indonēzijā un Etiopijā notikušajām traģiskajām avārijām šim modelim tika konstatētas drošības nepilnības
                  14
               . Daži maršruti tika atcelti neilgi pēc to uzsākšanas
                  15
               , un citi tika izziņoti, bet lidojumi tajos tā arī netika uzsākti
                  16
               .

               17.Air Italy darbības pirmajā gadā (2018. gads) uzņēmuma zaudējumi bija gandrīz 160 miljoni (57 % no apgrozījuma). Neraugoties uz apgrozījuma pieaugumu (aptuveni 330 miljoni EUR), 2019. gadā zaudējumi sasniedza 230 miljonus EUR jeb 70 % no apgrozījuma
                  17
               .

               18.Darbības turpināšanai Air Italy bija vajadzīgi 200 miljoni EUR. Šķita, ka Qatar Airways bija gatava veikt papildu investīcijas, tomēr iegādājoties papildu akcijas, Qatar Airways būtu kļuvusi par galveno akcionāru, un Air Italy būtu zaudējusi Eiropas Savienības aviosabiedrības licenci
                  18
               .

               19.Air Italy 2020. gada 11. februārī paziņoja, ka tās akcionāri ir apstiprinājuši brīvprātīgu likvidāciju un visu darbību atcelšanu no 2020. gada 25. februāra.

               20.Divas dienas pēc visu darbību apturēšanas Air Italy uzsāka visa sava darbaspēka kolektīvās atlaišanas procedūru (1453 darbinieki). Tomēr šī procedūra tika apturēta līdz 2020. gada septembrim, jo stājās spēkā dekrētlikums
                  19
               , kas pandēmijas pirmajos mēnešos darba ņēmējus neļāva atlaist.

               ES kvalitātes sistēmas (KS) piemērošana pārmaiņu un pārstrukturēšanās prognozēšanai

               21.Pieteikumā Itālija ir aprakstījusi, kā tika ņemti vērā ieteikumi, kas izklāstīti ES kvalitātes sistēmā pārmaiņu un pārstrukturēšanās prognozēšanai. Air Italy lietā iesaistītās iestādes (Darba un sociālās politikas ministrija, Transporta ministrija un Ekonomikas attīstības ministrija, kā arī attiecīgie reģioni) mēģināja apzināt iespējamos pasākumus, lai izvairītos no kolektīvās atlaišanas, piemēram, rast pircēju šim uzņēmuma, par kura likvidēšanu tika paziņots 2020. gada 11. februārī.

               Tā kā Air Italy nebija iespējams izvairīties no kolektīvās atlaišanas, ASPAL, reģionālie valsts nodarbinātības dienesti un Sardīnijas reģions veica tiešas darbības, lai sasniegtu KS ieteiktos mērķus attiecībā uz apmācību, sertifikāciju un atkārtotu pieņemšanu darbā. ASPAL apzināja vispiemērotākos pasākumus, lai nodrošinātu darba ņēmēju atkalnodarbināmību, nodrošinot viņiem transversālas prasmes, piemēram, IT, valodu vai uzņēmējdarbības prasmes. Sociālie partneri bija pilnībā iesaistīti pasākumu plānošanā. Vietējie uzņēmumi izrādīja interesi piedalīties darba piemeklēšanā, iesaistot bijušos Air Italy darbiniekus. Saistībā ar kolektīvās atlaišanas procedūru notikušo sanāksmju laikā arodbiedrības lūdza Air Italy apsvērt iespēju pieprasīt īpašo algu integrācijas shēmu
                  20
               , lai mazinātu sociālo ietekmi, ko rada tās lēmums pārtraukt darbību, vienlaikus atbalstot darbu zaudējušo darba ņēmēju pārcelšanu, izmantojot intensīvus pārvietošanas palīdzības pakalpojumus
                  21
               , kas saistīti ar algu integrācijas shēmu. Visiem darbu zaudējušajiem darba ņēmējiem tika piešķirta algu integrācijas shēma un saistītie pārvietošanas palīdzības pakalpojumi.

               22.Attiecībā uz darbībām, kas veiktas, lai palīdzētu darbu zaudējušiem darba ņēmējiem, Itālija ir ziņojusi, ka jau ir īstenots pasākums “vispārīgas informācijas sniegšana un profesionālā orientācija”. Četrdesmit darba ņēmēji izvēlējās pašnodarbinātības ceļu. Kā ieguldījumu Sardīnijas reģiona īstenotajos pasākumos Air Italy sniedza atbalstu (tostarp medicīniskās pārbaudes) licenču pagarināšanai līdz 2021. gada 30. jūnijam. 2021. gada maijā notika vairākas apmācības, piemēram, par dzīvības uzturēšanas pamatpasākumiem un defibrilāciju un pilotu periodiskā apmācība.

               Paredzamā atlaišanas ietekme uz ekonomiku un nodarbinātību vietējā, reģionālajā un valsts līmenī

               23.Pandēmijas radītā krīze ir izraisījusi būtisku pasliktināšanos Sardīnijas darba tirgū, kas, ņemot vērā tās izolētību no kontinentālās daļas, ir neliels.

               24.Nodarbināto skaits, kas 2018.–2019. gadā pieauga, 2020. gadā strauji kritās. Saskaņā ar Itālijas Statistikas valsts institūta (ISTAT) darbaspēka apsekojuma datiem samazinājums (-4,6 %) bija par 2,6 procentpunktiem (pp) augstāks nekā vidēji Itālijā kopumā (-2,0 %)
                  22
               .

               25.Atšķirība starp darbvietu radīšanu un darbvietu likvidēšanu 2020. gadā bija negatīva (-6000 darbvietu). Tas nozīmē, ka uz katriem 100 darbiniekiem tika zaudētas 2,6 pilnslodzes darbvietas. Darbvietu skaita samazināšanās galvenokārt bija vērojamā tūrisma, izklaides un atpūtas pakalpojumu jomā, kā arī bija saistīta ar jūras kravu (lielākoties pārkraušanas) pakalpojumu pārtraukšanu, savukārt būvniecības nozarē bija vērojamas pozitīvas pārmaiņas. Salīdzinājumā ar 2019. gadu aktivitātes līmenis samazinājās par 3,1 procentpunktu un sasniedza 60,3 %
                  23
               .

               26.2020. gada pirmajā pusē Sardīnijā nostrādāto stundu skaits samazinājās par gandrīz 20 % salīdzinājumā ar to pašu laikposmu 2019. gadā. Nostrādāto stundu skaita samazinājums neizraisīja bezdarbu, jo plaši tika izmantotas saīsināta darba laika shēmas, un stājās spēkā 20. punktā minētais dekrētlikums.

               27.Sardīnijas ekonomiku negatīvi ietekmēja ne tikai darbinieku atlaišana uzņēmumā Air Italy, bet arī līdzīga situācija uzņēmumā Porto Canale, par ko iesniegts cits EGF pieteikums
                  24
               . Nodarbinātības vispārējā kontekstā situācijā un tā kā situācija gaisa transporta jomā joprojām ir nestabila, uzņēmumā Air Italy darbu zaudējušajiem darba ņēmējiem būs vajadzīgs papildu atbalsts, lai pārvarētu problēmas, kas ir saistītas ar Sardīnijas darba tirgus nelielo apjomu, un atrastu jaunas darbvietas.

               Paredzētie atbalsta saņēmēji un ierosinātie pasākumi

               Paredzētie atbalsta saņēmēji

               28.Aplēsts, ka pasākumos piedalīsies 611 darbu zaudējušie darba ņēmēji. Šos darba ņēmējus pēc to dzimuma, vecuma grupas un izglītības līmeņa var iedalīt šādi.

                        Kategorija

                        Plānotais atbalsta
                           saņēmēju skaits

                        Dzimums:

                        vīrieši

                        317

                        (51,89 %)

                        sievietes

                        294

                        (48,11 %)

                        nebināri

                        0

                        (0,0 %)

                        Vecuma grupa:

                        jaunāki par 30 gadiem:

                        0

                        (0,0 %)

                        30–54 gadi:

                        423

                        (69,23 %)

                        vecāki par 54 gadiem:

                        188

                        (30,77 %)

                        Izglītības līmenis:

                        pamatizglītības otrais posms vai zemāka izglītība
                           25

                        6

                        (1,0 %)

                        vidējā izglītība
                           26
                         vai pēcvidusskolas izglītība
                           27

                        570

                        (93,3 %)

                        terciārā izglītība
                           28

                        35

                        (5,7 %)

               Ierosinātie pasākumi

               29.Atlaistajiem darba ņēmējiem sniedzamie individualizētie pakalpojumi ietver šādus pasākumus.

               –Vispārīgas informācijas sniegšana un profesionālā orientācija. Pēc vispārīgas informācijas par pieejamajiem pasākumiem visiem darba ņēmējiem tiek sniegts profesionālās orientācijas (tostarp profilēšanas) pakalpojums. Profilēšana ir paredzēta, lai veicinātu cilvēka pašapziņas procesu, kura mērķis ir identificēt cilvēka interešu jomas, prasmes, spējas un kompetences, kā arī jomas, kurās jāveic uzlabojumi. Šā procesa iznākums būs darba ņēmējam individuāli pielāgots plāns, lai tas varētu reintegrēties darba tirgū.

               –Palīdzība darba meklēšanā, tai skaitā vietējo un reģionālo nodarbinātības iespēju aktīva meklēšana un darba piemeklēšana.

               –Apmācība. Lai nepieļautu profesionālo profilu klasifikācijas līmeņa pazemināšanu, piloti, stjuarti un gaisa kuģu tehniskās apkopes tehniķi piedalīsies vajadzīgajās apmācībās, lai saglabātu licences. Darba ņēmēji, kuri darba piemeklēšanas rezultātā ir atlasīti saistībā ar konkrētu darba piedāvājumu, saņems apmācību, lai tādējādi novērstu prasmju trūkumu, ko konstatējis potenciālais darba devējs. Priekšroka tiks dota visneaizsargātākajām darba ņēmēju grupām, jo īpaši tiem, kuri ir vecāki par 55 gadiem. Apmācība galvenokārt būs vērsta uz zaļo ekonomiku, zilo ekonomiku
                  29
               , individuālajiem pakalpojumiem, veselības aprūpes un sociālajiem pakalpojumiem, kultūras mantojuma un kultūras pasākumu popularizēšanu. Mācību piedāvājumā ir arī apmācība digitālo prasmju jomā (līdz 90 stundām) un apmācība par profesionālo kvalifikāciju, kas iekļauta valsts vai reģionālos katalogos.

               –Atbalsts darījumdarbības sākšanai. Darba ņēmēji, kas vēlas kļūt par pašnodarbinātajiem, saņems apmācību grupā vai individuālas konsultācijas, kas varētu ietvert plānošanu, priekšizpēti, uzņēmējdarbības plānu sagatavošanu, palīdzību finansējuma iespēju apzināšanā utt. Viņu rīcībā būs uzņēmējdarbības prasmju instruments “WeRentrepreneur”
                  30
               .

               –Ieguldījums uzņēmējdarbības sākšanai. Atbalsta saņēmēji, kuri izveido savu uzņēmumu vai sāk strādāt kā pašnodarbinātas personas, katrs saņems līdz 22 000 EUR, kas tiem palīdzēs segt dibināšanas izmaksas.

               –Stimulēšanas pasākumi un ieguldījums specifiskajās izmaksās. 1) Darbā pieņemšanas stimuli. Uzņēmumi, kas pieņems darbā bijušos Air Italy darbiniekus, saņems 3500 EUR par katru pilnslodzes beztermiņa darba līgumu un 1500 EUR par terminētu darba līgumu. 2) Atlīdzināmās mobilitātes izmaksas. Lai atbalstītu darba ņēmēju ģeogrāfisko mobilitāti, gadījumiem, kad darba ņēmējs ir atradis darbu uzņēmumā, kas atrodas citā reģionā vai vismaz 200 km no darba ņēmēja dzīvesvietas, ir paredzēta pārcelšanās izdevumu atlīdzināšana
                  31
               . 3) Ieguldījums izmitināšanas un ceļa izmaksās, kas radušās, piedaloties licencēšanas apmācībā
                  32
               . 4) Darba meklēšanas pabalsts. Par katru dalības dienu darba ņēmēji saņems pabalstu, kas ekvivalents Itālijas “CIGS” dienas naudai
                  33
               .

               30.Tika plānots, ka pasākumi būs saskaņā ar Itālijas Valsts ilgtspējīgas attīstības stratēģiju (SNSvS)
                  34
               . Apmācība digitālo prasmju jomā (vidēja līmeņa vispārējā IT apmācība, IT drošība un tīmeklis) nodrošina digitālās rūpniecības laikmetā un resursefektīvā ekonomikā nepieciešamo prasmju izplatīšanu saskaņā ar EGF regulas 7. panta 2. punktu.

               31.Ierosinātais saskaņoto individualizēto pakalpojumu kopums ir aktīvi darba tirgus pasākumi atbilstīgi EGF regulas 7. pantā noteiktajiem atbalsttiesīgajiem pasākumiem. Ierosinātie pakalpojumi neaizstāj pasīvus sociālās aizsardzības pasākumus.

               32.Itālija sniedza prasīto informāciju par pasākumiem, kuri attiecīgajam uzņēmumam obligāti jāveic saskaņā ar valsts tiesību aktiem vai koplīgumiem. Tā ir apliecinājusi, ka EGF finansiālais ieguldījums neaizstās minētos pasākumus.

               Paredzamais budžets

               33.Aplēstās kopējās izmaksas ir 4 558 400 EUR, kas ietver izdevumus par individualizētiem pakalpojumiem 4 376 000 EUR apmērā un izdevumus par sagatavošanās, pārvaldības, informācijas un reklāmas, kontroles un ziņošanas pasākumiem 182 400 EUR apmērā.

               34.Kopējais finansiālais ieguldījums, kas pieprasīts no EGF, ir 3 874 640 EUR (85 % no kopējām izmaksām).

               35.Valsts priekšfinansējumu un līdzfinansējumu nodrošina Sardīnijas reģions.

                        Pasākumi

                        Aplēstais dalībnieku skaits

                        Aplēstās izmaksas par vienu dalībnieku
                        (EUR)
                           35

                        Aplēstās kopējās izmaksas

                        (EUR)
                           36

                        Personalizēti pakalpojumi (pasākumi saskaņā ar EGF regulas 7. panta 2. punkta a) apakšpunktu)

                        Vispārīgas informācijas sniegšana un profesionālā orientācija
                           (Presa in carico e orientamento)

                        611

                        327

                        200 000

                        Palīdzība darba meklēšanā
                           (Assistenza alla ricerca e servizi di accompagnamento al lavoro)

                        569

                        439

                        250 000

                        Apmācība
                           (Formazione e riqualificazione professionale. Voucher formativo specialistico)

                        611

                        2455

                        1 500 000

                        Atbalsts darījumdarbības sākšanai
                           (Assistenza all’autoimprenditorialità)

                        42

                        500

                        21 000

                        Ieguldījums uzņēmējdarbības sākšanai
                           (Bonus per la creazione di un'impresa)

                        42

                        20 952

                        880 000

                        Starpsumma (a):

                        Procentuāli no individualizēto pakalpojumu kopuma:

                        –

                        2 851 000

                        (65,15 %)

                        Pabalsti un stimuli (pasākumi saskaņā ar EGF regulas 7. panta 2. punkta b) apakšpunktu)

                        Darbā pieņemšanas pabalsti
                           (Incentivo all’assunzione)

                        400

                        2500

                        1 000 000

                        Atlīdzināmās mobilitātes izmaksas
                           (Bonus per la mobilità territoriale)

                        100

                        1500

                        150 000

                        Izmitināšanas un ceļa izmaksas, piedaloties apmācībā
                           (Contributo per le spese di formazione: viaggi e pernottamenti)

                        221

                        339

                        75 000

                        Pabalsti darba meklēšanai
                           (Indennità CIGS)

                        611

                        491

                        300 000

                        Starpsumma (b):

                        Procentuāli no individualizēto pakalpojumu kopuma:

                        –

                        1 525 000

                        (34,85 %)

                        Darbības saskaņā ar EGF regulas 7. panta 5. punktu

                        1. Sagatavošanās pasākumi

                        –

                        65 000

                        2. Pārvaldība

                        –

                        60 000

                        3. Informācija un reklāma

                        –

                        8000

                        4. Kontrole un ziņošana

                        –

                        49 400

                        Starpsumma (c):

                        Procentuāli no kopējām izmaksām:

                        –

                        182 400

                        (4,00 %)

                        Kopējās izmaksas (a + b + c):

                        –

                        4 558 400

                        EGF ieguldījums (85 % no kopējām izmaksām)

                        –

                        3 874 640

               36.To pasākumu izmaksas, kuri iepriekš minētajā tabulā noteikti kā pasākumi saskaņā ar EGF regulas 7. panta 2. punkta b) apakšpunktu, nepārsniedz 35 % no saskaņotā individualizēto pakalpojumu kopuma kopējām izmaksām. Itālija apstiprināja, ka šie pasākumi ir atkarīgi no tā, vai paredzētie atbalsta saņēmēji aktīvi piedalās darba meklēšanas vai apmācības pasākumos.

               37.Itālija apstiprināja, ka to ieguldījumu izmaksas, kuri attiecas uz pašnodarbinātību, uzņēmējdarbības sākšanu un darbinieku pārņemšanu, nepārsniegs 22 000 EUR par vienu atbalsta saņēmēju.

               Izdevumu atbilstības periods

               38.Itālija sāka sniegt individualizētos pakalpojumus paredzētajiem atbalsta saņēmējiem 2020. gada 4. novembrī. Tāpēc par izdevumiem saistībā ar pasākumiem būs tiesības saņemt EGF finansiālu ieguldījumu no 2020. gada 4. novembra līdz 24 mēnešiem pēc finansēšanas lēmuma spēkā stāšanās dienas.

               39.Pirmie administratīvie izdevumi par EGF līdzfinansēto pasākumu īstenošanu Itālijai radās 2020. gada 4. novembrī. Tāpēc par izdevumiem saistībā ar sagatavošanās, pārvaldības, informācijas un reklāmas, kontroles un ziņošanas pasākumiem ir tiesības saņemt EGF finansiālu ieguldījumu no 2020. gada 4. novembra līdz 31 mēnesim pēc finansēšanas lēmuma spēkā stāšanās dienas.

               Papildināmība ar darbībām, ko finansē no valstu vai Savienības fondiem

               40.Itālija apstiprināja, ka par iepriekš aprakstītajiem pasākumiem, par kuriem gaidāms EGF finansiālais ieguldījums, netiks saņemts finansiālais ieguldījums no citiem Savienības finanšu instrumentiem.

               41.Saskaņotais individualizēto pakalpojumu kopums papildina pasākumus, ko finansē no citiem valsts vai ES fondiem, piemēram, no pārvietošanas palīdzības dienesta, kas ir saistīts ar algu integrācijas shēmu, vai Air Italy sniegto atbalstu licenču pagarināšanai.

               Apspriešanās ar paredzētajiem atbalsta saņēmējiem vai viņu pārstāvjiem, vai sociālajiem partneriem, kā arī vietējām un reģionālajām iestādēm

               42.Sardīnijas reģiona un ASPAL pārstāvji 2020. gada 6. novembrī videokonferencē tikās ar Air Italy un attiecīgo arodbiedrību
                  37
                pārstāvjiem, lai apspriestu plānoto pasākumu kopumu, kas paredzēts, lai veicinātu Air Italy darbu zaudējušo darba ņēmēju pārcelšanu.

               Pārvaldības un kontroles sistēmas

               43.Pieteikums ietver pārvaldības un kontroles sistēmas aprakstu, kurā norādīti iesaistīto struktūru pienākumi. Itālija ir informējusi Komisiju, ka finanšu ieguldījumu Agenzia Nazionale per le Politiche Attive del Lavoro (ANPAL)
                  38
                pārvaldīs šādi: ANPAL IV nodaļa darbosies kā vadošā iestāde, bet ANPAL VI nodaļa – kā sertifikācijas iestāde. Darba un sociālās politikas ministrijas ģenerālsekretariāts (Ministero del Lavoro e delle Politiche Sociali-MLPS—Segretariato Generale) darbosies kā revīzijas iestāde. ASPAL būs vadošās iestādes starpniekstruktūra.

               Saistības, ko uzņēmusies attiecīgā dalībvalsts

               44.Itālija sniedza visus nepieciešamos apliecinājumus tam, ka:

               –piekļuvē ierosinātajiem pasākumiem un to īstenošanai tiks piemēroti vienlīdzīgas attieksmes un nediskriminācijas principi,

               –ir ievērotas valstu un ES tiesību aktos paredzētās prasības par darba ņēmēju kolektīvo atlaišanu,

               –tiks novērsta jebkāda dubulta finansēšana,

               –EGF finansiālais ieguldījums atbildīs procesuālajiem un materiālajiem Savienības noteikumiem par valsts atbalstu.

               IETEKME UZ BUDŽETU

               Budžeta priekšlikums

               45.EGF nepārsniedz maksimālo gada apjomu 186 miljonu EUR apmērā (2018. gada cenās), kā paredzēts 8. pantā Padomes 2020. gada 17. decembra Regulā (ES, Euratom) 2020/2093, ar ko nosaka daudzgadu finanšu shēmu 2021.–2027. gadam
                  39
               .

               46.Pēc pieteikuma izskatīšanas attiecībā uz EGF regulas 13. panta 1. un 2. punktā paredzētajiem nosacījumiem un ņemot vērā paredzēto atbalsta saņēmēju skaitu, ierosinātos pasākumus un aplēstās izmaksas, Komisija ierosina izmantot EGF līdzekļus 3 874 640 EUR apmērā, kas veido 85 % no kopējām ierosināto pasākumu izmaksām, lai sniegtu finansiālu ieguldījumu saistībā ar pieteikumu.

               47.Lēmuma priekšlikumu par EGF izmantošanu kopīgi pieņems Eiropas Parlaments un Padome, kā noteikts 9. punktā 2020. gada 16. decembra Iestāžu nolīgumā starp Eiropas Parlamentu, Eiropas Savienības Padomi un Eiropas Komisiju par budžeta disciplīnu, sadarbību budžeta jautājumos un pareizu finanšu pārvaldību, kā arī par jauniem pašu resursiem, tostarp par ceļvedi jaunu pašu resursu ieviešanai
                  40
               .

               Saistītie akti

               48.Vienlaikus ar priekšlikumu lēmumam par EGF izmantošanu Komisija Eiropas Parlamentam un Padomei iesniegs priekšlikumu par līdzekļu pārvietošanu uz attiecīgo budžeta pozīciju 3 874 640 EUR apmērā.

               49.Vienlaikus ar priekšlikumu lēmumam par EGF izmantošanu Komisija pieņēma lēmumu par finansiālu ieguldījumu, kas ir finansēšanas lēmums Finanšu regulas
                  41
                110. panta nozīmē. Minētais finansēšanas lēmums stāsies spēkā dienā, kad Komisijai tiek paziņots, ka Eiropas Parlaments un Padome ir apstiprinājusi budžeta pārvietojumu.

               2021/0338 (BUD)

               Priekšlikums

               EIROPAS PARLAMENTA UN PADOMES LĒMUMS

               par Eiropas Globalizācijas pielāgošanās fonda darbu zaudējušiem darba ņēmējiem izmantošanu saistībā ar Itālijas iesniegto pieteikumu – EGF/2021/002 IT/Air Italy

               EIROPAS PARLAMENTS UN EIROPAS SAVIENĪBAS PADOME,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes Regulu (ES) 2021/691 (2021. gada 28. aprīlis) par Eiropas Globalizācijas pielāgošanās fondu darbu zaudējušiem darba ņēmējiem (EGF) un ar ko atceļ Regulu (ES) Nr. 1309/2013
                  42
               , un jo īpaši tās 15. panta 1. punktu,

               ņemot vērā 2020. gada 16. decembra Iestāžu nolīgumu starp Eiropas Parlamentu, Eiropas Savienības Padomi un Eiropas Komisiju par budžeta disciplīnu, sadarbību budžeta jautājumos un pareizu finanšu pārvaldību, kā arī par jauniem pašu resursiem, tostarp par ceļvedi jaunu pašu resursu ieviešanai
                  43
               , un jo īpaši tā 9. punktu,

               ņemot vērā Eiropas Komisijas priekšlikumu,

               tā kā:

               (1)Eiropas Globalizācijas pielāgošanās fonda darbu zaudējušiem darba ņēmējiem (EGF) mērķis ir apliecināt solidaritāti un veicināt ilgtspējīgu pienācīgas kvalitātes nodarbinātību Savienībā, sniedzot atbalstu darbu zaudējušiem darba ņēmējiem un pašnodarbinātām personām, kuri ir atlaisti no darba nozīmīgas pārstrukturizācijas rezultātā, un palīdzot viņiem pēc iespējas ātrāk atgriezties ilgtspējīgā pienācīgas kvalitātes nodarbinātībā.

               (2)EGF nepārsniedz maksimālo gada apjomu 186 miljonu EUR apmērā (2018. gada cenās), kā noteikts Padomes Regulas (ES, Euratom) 2020/2093
                  44
                8. pantā.

               (3)Itālija 2021. gada 15. jūlijā iesniedza pieteikumu par EGF līdzekļu izmantošanu saistībā ar darbu zaudējušiem darba ņēmējiem uzņēmumā Air Italy SpA Itālijā. Pieteikums tika papildināts ar papildu informāciju, iesniegtu saskaņā ar Regulas (ES) 2021/691 8. panta 5. punktu. Šis pieteikums atbilst Regulas (ES) 2021/691 13. pantā noteiktajiem nosacījumiem par EGF finansiālo ieguldījumu.

               (4)Tāpēc EGF būtu jāizmanto, lai saistībā ar Itālijas iesniegto pieteikumu nodrošinātu finansiālu ieguldījumu 3 874 640 EUR apmērā.

               (5)Lai pēc iespējas saīsinātu laiku, kas vajadzīgs EGF izmantošanai, šis lēmums būtu jāpiemēro no tā pieņemšanas dienas,

               IR PIEŅĒMUŠI ŠO LĒMUMU.

               1. pants

               Savienības 2021. finanšu gada vispārējā budžetā izmanto Eiropas Globalizācijas pielāgošanās fondu darbu zaudējušiem darba ņēmējiem, lai piešķirtu 3 874 640 EUR saistību un maksājumu apropriācijās.

               2. pants

               Šis lēmums stājas spēkā dienā, kad to publicē Eiropas Savienības Oficiālajā Vēstnesī. To piemēro no [tā pieņemšanas datums]
                  45*.

               Briselē,

                  Eiropas Parlamenta vārdā –
                        Padomes vārdā –

                  priekšsēdētājs
                        priekšsēdētājs

                     (1)

                        OV L 153, 3.5.2021., 48. lpp.

                     (2)

                        Komisijas Deleģētā Regula (ES) 2019/1755 (2019. gada 8. augusts), ar ko groza pielikumus Eiropas Parlamenta un Padomes Regulai (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi. OV L 270, 24.10.2019., 1.-56. lpp.

                     (3)

                        OV L 393, 30.12.2006., 1. lpp.

                     (4)

                        Darbu zaudējušo darba ņēmēju skaits atsauces periodā un pirms vai pēc tā attiecas tikai uz Sardīnijā atlaistajiem Air Italy darba ņēmējiem.

                     (5)

                        Saskaņā ar Regulas (ES) 2021/691 7. panta 5. punktu.

                     (6)

                        Saskaņā ar Regulas (ES) 2021/691 8. panta 2. punktu 12 nedēļu termiņš tika apturēts no 2021. gada 1. janvāra līdz 2021. gada 3. maijam.

                     (7)

                        Padomes Direktīva 98/59/EK (1998. gada 20. jūlijs) par dalībvalstu tiesību aktu tuvināšanu attiecībā uz kolektīvo atlaišanu (OV L 225, 12.8.1998., 16. lpp.).

                     (8)

                        AQA Holding akcionāri ir Alisarda ar 51 % akciju un Qatar Airways ar 49 %. Alisarda ir industriāla grupa, kurai pieder arī lielākā daļa Olbijas lidostas akciju.

                     (9)

                  https://www.ilsole24ore.com/art/air-italy-quel-piano-ambizioso-qatar-airways-mai-decollato-ACS5ggIB
                  .

                     (10)

                  www.quifinanza.it/soldi/air-italy
                  .

                     (11)

                  https://www.politico.com/f/?id=0000016a-26c5-d80c-a7ea-7fc56fae0000
                  .

                     (12)

                  https://www.inc.com/bill-murphy-jr/american-delta-united-airlines-just-begged-president-trump-to-do-1-very-big-thing-for-them-was-asking-for-this-brilliant-or-insane.html
                  .

                     (13)

                  https://www.flightglobal.com/strategy/why-did-air-italy-fail/136685.article
                  .

                     (14)

                  www.quifinanza.it/soldi/air-italy
                  .

                     (15)

                        Lidojumi maršrutā Milāna–Bangkoka un Milāna–Deli tika pārtraukti 2019. gada marta beigās.

                     (16)

                        Maršruts Milāna–Čikāga tika izziņots 2018. gada decembrī, un lidojumus tajā bija paredzēts uzsākt 2019. gada martā, tomēr tie netika uzsākti.

                     (17)

                  https://www.ilsole24ore.com/art/air-italy-quel-piano-ambizioso-qatar-airways-mai-decollato-ACS5ggIB
                  .

                     (18)

                  www.quifinanza.it/soldi/air-italy
                  .

                     (19)

                  Decreto Legge 17 marzo 2020, n.18. art. 46
                  .

                     (20)

                        Īpašā algu integrācija, kas minēta Dekrētlikuma n. 18/2020 94. pantā.

                     (21)

                        Assegno di ricollocazione-CIGS.

                     (22)

                        Banca d’Italia.
                  L'economia della Sardegna.
                   Rapporto annuale, giugno 2021
                  .

                     (23)

                        Turpat.

                     (24)

                        EGF/2021/004 IT / Porto Canale. COM(2021) 935.

                     (25)

                        ISCED 0-2

                     (26)

                        ISCED 3

                     (27)

                        ISCED 4

                     (28)

                        ISCED 5-8

                     (29)

                  https://ec.europa.eu/oceans-and-fisheries/ocean/blue-economy/sustainable-blue-economy_en
                  .

                     (30)

                  www.werentrepreneur.com
                  .

                     (31)

                        Vidēji 1500 EUR.

                     (32)

                        Vidēji 350 EUR.

                     (33)

                        “CIGS” saskaņā ar Itālijas tiesību aktiem ir sistēma, atbilstīgi kurai Istituto Nazionale della Previdenza Sociale-INPS (Valsts sociālā nodrošinājuma institūts) izmaksā pabalstu darbiniekiem, kuru darba pienākumu veikšana ir pārtraukta vai kuru darba laiks ir samazināts.

                     (34)

                  Strategia Nazionale per lo Sviluppo sostenibile (SNSvS)
                  .

                     (35)

                        Lai izvairītos no zīmju norādīšanas aiz komata, aplēstās izmaksas uz vienu darba ņēmēju ir noapaļotas. Tomēr noapaļošana neietekmē katra pasākuma kopējās izmaksas, kas paliek tādas pašas kā Itālijas iesniegtajā pieteikumā.

                     (36)

                        Noapaļošanas dēļ kopsummas nesakrīt.

                     (37)

                        Federazione Italiana Lavoratori Trasporti- Confederazione Generale Italiana del Lavoro (FILT-CGIL), Federazione Italiana Trasporti-Confederazione Italiana Sindacati Lavoratori (FIT-CISL), Unione Italiana del Lavoro (UIL) – trasporti un Unione Generale del Lavoro (UGL) - transporto aereo.

                     (38)

                        Agenzia Nazionale per le Politiche Attive del Lavoro (ANPAL) ir Itālijas Nodarbinātības politikas valsts aģentūra.

                     (39)

                        OV L 433, 22.12.2020, I/11. lpp.

                     (40)

                        OV L 433, 22.12.2020., I/29. lpp.

                     (41)

                        Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).

                     (42)

                        OV L 153, 3.5.2021., 48. lpp.

                     (43)

                        OV L 433, 22.12.2020., p. I/29.

                     (44)

                        Padomes Regula (ES, Euratom) 2020/2093 (2020. gada 17. decembris), ar ko nosaka daudzgadu finanšu shēmu 2021.–2027. gadam (OV L 433, 22.12.2020., I/11. lpp.).

                     (45)
                  *
                        Datumu ieraksta Parlaments pirms publicēšanas OV.